RAhul , Kohli1
రెండో టెస్టుకు రాహుల్‌ ఫిట్‌
కొలంబో: జ్వరం కారణంగా శ్రీలంకతో జరిగిన గాలె టెస్టుకి దూరమైన రెగ్యులర్‌ ఓపెనర్‌ కెఎల్‌ రాహుల్‌ ఫిట్‌నెట్‌ సాధించాడు. తాజాగా అతను కెప్టెన్‌ విరాట్‌ కోహ్లీతో కలిసి స్విమ్మింగ్‌ పూల్‌ వద్ద ఎంజా§్‌ు చేస్తూ ఫోటోలకి ఫోజులిచ్చాడు. ఈ ఏడాది మార్చిలో ముగిసిన ఆస్ట్రేలియా టెస్టు సిరీస్‌ అనంతరం చేతి గాయానికి శస్త్ర చికిత్స చేయించుకున్న కెఎల్‌ రాహుల్‌ ఐపిఎల్‌, ఛాంపియన్స్‌ ట్రోఫీ, వెస్టిండీస్‌ పర్యటనలకి దూరమయ్యాడు. శ్రీలకంతో టెస్టు సిరీస్‌కు ఎంపికై..వార్మప్‌ మ్యాచ్‌లో అర్థశతం బాదిన రాహుల్‌..తీరా తొలిటెస్టుకి జ్వరంతో దూరమయ్యాడు. దీంతో అతని స్థానంలో మరో ఓపెనర్‌ అభినవ్‌ ముకుంద్‌కి తుది జట్టులో కోహ్లీ చోటిచ్చాడు. తొలి ఇన్నింగ్స్‌లో 12 పరుగులకు ఔటై నిరాశపరిచిన అభినవ్‌…రెండో ఇన్నింగ్స్‌లో 81 పరుగులతో సత్తాచాటాడు. దీంతో గురువారం నుంచి ఆరంభంకానున్న రెండో టెస్టులో మళ్లీ ఛాన్సిస్తారా…? లేదా కెఎల్‌ రాహుల్‌ని బరిలోకి దించుతారో చూడాలి. కెప్టెన్‌ కోహ్లీ ఎప్పటి నుంచో కెఎల్‌ రాహుల్‌పై నమ్మకం ఉంచుతూ వరుస అవకాశాలు ఇస్తున్న నేపథ్యంలో కొలంబో టెస్టులో అభినవ్‌ ముకుంద్‌ బెంచ్‌కే పరిమితమవుతాడనే వార్తలు కూడా వినిపిస్తున్నాయి.